CELEX: 32011D0493
Language: el
Date: 2011-08-05 00:00:00
Title: 2011/493/ΕΕ: Εκτελεστική απόφαση της Επιτροπής, της 5ης Αυγούστου 2011 , για την έγκριση του σχεδίου εξάλειψης του αφθώδους πυρετού από τα άγρια ζώα στη Βουλγαρία [κοινοποιηθείσα υπό τον αριθμό Ε(2011) 5625]

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/32
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Αυγούστου 2011
   για την έγκριση του σχεδίου εξάλειψης του αφθώδους πυρετού από τα άγρια ζώα στη Βουλγαρία
   [κοινοποιηθείσα υπό τον αριθμό Ε(2011) 5625]
   (Το κείμενο στη βουλγαρική γλώσσα είναι το μόνο αυθεντικό)
   (2011/493/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και την τροποποίηση της οδηγίας 92/46/ΕΟΚ (1), και ιδίως το μέρος Β παράγραφος 2 του παραρτήματος XVIII,
   Εκτιμώντας τα ακόλουθα:
   
               (1)
            
            
               Η οδηγία 2003/85/ΕΚ («η οδηγία») θεσπίζει μέτρα της Ένωσης για την καταπολέμηση του αφθώδους πυρετού, συμπεριλαμβανομένων εκείνων που πρέπει να εφαρμόζονται σε περίπτωση επιβεβαίωσης της παρουσίας της νόσου του αφθώδους πυρετού σε άγρια ζώα.
            
         
               (2)
            
            
               Στη Βουλγαρία επιβεβαιώθηκε ένα κρούσμα αφθώδους πυρετού σε αγριόχοιρο και συνολικά έντεκα εστίες της εν λόγω νόσου σε ζωικό κεφάλαιο στην περιφέρεια του Burgas μεταξύ 5 Ιανουαρίου και 7 Απριλίου 2011. Κατόπιν αυτού, η Βουλγαρία έλαβε μέτρα στο πλαίσιο της οδηγίας.
            
         
               (3)
            
            
               Σύμφωνα με το άρθρο 85 παράγραφος 4 της οδηγίας, μόλις η αρμόδια αρχή της Βουλγαρίας έλαβε την επιβεβαίωση για το πρωτογενές κρούσμα αφθώδους πυρετού σε άγρια ζώα, εφάρμοσε τα μέτρα που προβλέπονται στο μέρος A του παραρτήματος XVIII της οδηγίας ώστε να περιοριστεί η διάδοση της νόσου.
            
         
               (4)
            
            
               Επιπλέον, η Βουλγαρία συνέταξε σχέδιο εξάλειψης του αφθώδους πυρετού στα άγρια ζώα της περιοχής που ορίστηκε ως μολυσμένη και προσδιόρισε τα μέτρα που θα εφαρμόζονται στις κτηνοτροφικές μονάδες της περιοχής σύμφωνα με το Μέρος B του παραρτήματος XVIII της οδηγίας.
            
         
               (5)
            
            
               Στις 4 Απριλίου 2011, εντός 90 ημερών μετά την επιβεβαίωση της εκδήλωσης της νόσου του αφθώδους πυρετού σε άγρια ζώα, η Βουλγαρία υπέβαλε σχέδιο για την εξάλειψη του αφθώδους πυρετού σε άγρια ζώα σε τμήματα των περιφερειών Burgas, Yambol και Haskovo.
            
         
               (6)
            
            
               Κατόπιν αξιολόγησης από την Επιτροπή, το σχέδιο που υποβλήθηκε από τη Βουλγαρία συμμορφώνεται προς τις απαιτήσεις που ορίζονται στο μέρος B του παραρτήματος XVIII της οδηγίας και φαίνεται ότι επιτρέπει την επίτευξη των επιθυμητών σκοπών. Ως εκ τούτου, το σχέδιο πρέπει να εγκριθεί.
            
         
               (7)
            
            
               Επιπλέον, σε τμήματα των περιφερειών Burgas και Yambol τα μέτρα που προβλέπονται στο σχέδιο καταπολέμησης ενισχύονται με τα μέτρα που προβλέπονται στην απόφαση της Επιτροπής 2011/44/ΕΕ, της 19ης Ιανουαρίου 2011, για τη λήψη ορισμένων μέτρων προστασίας από τον αφθώδη πυρετό στη Βουλγαρία (2).
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση του σχεδίου εξάλειψης του αφθώδους πυρετού σε άγρια ζώα
   Εγκρίνεται το σχέδιο που υπέβαλε η Βουλγαρία στην Επιτροπή στις 4 Απριλίου 2011 για την εξάλειψη του αφθώδους πυρετού σε άγρια ζώα που είναι ευπαθή στην εν λόγω ασθένεια, στις περιοχές που αναφέρονται στο παράρτημα.
   Άρθρο 2
   Συμμόρφωση
   Η Βουλγαρία λαμβάνει τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύει.
   Ενημερώνει αμέσως την Επιτροπή σχετικά.
   Άρθρο 3
   Αποδέκτης
   Η παρούσα απόφαση απευθύνεται στη Δημοκρατία της Βουλγαρίας.
   
      Βρυξέλλες, 5 Αυγούστου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 306 της 22.11.2003, σ. 1.
   
      (2)  ΕΕ L 19 της 22.1.2011, σ. 20.
   
      ΠΑΡΑΡΤΗΜΑ
      
         Περιοχές στη Βουλγαρία όπου πρόκειται να εφαρμοστεί το σχέδιο εξάλειψης του αφθώδους πυρετού σε ευπαθή στη νόσο άγρια ζώα
      
      Τα τμήματα των περιφερειών Burgas, Yambol και Haskovo εντός των ακόλουθων περιμέτρων:
      
                  1.
               
               
                  Βόρειο όριο
                  
                              α)
                           
                           
                              στους δήμους Primorsko και Sozopol (περιφέρεια Burgas):
                              
                                          i)
                                       
                                       
                                          η οδός αριθ. 99 αρχίζοντας δυτικά από την πόλη του Kiten στην ακτή της Μαύρης Θάλασσας, με κατεύθυνση το Primorsko και από εκεί η δευτερεύουσα οδός αριθ. 992 προς το Yasna Polyana και στη συνέχεια προς το Novo Panicharevo μέχρις ότου τμήσει την οδό αριθ. 9/E87,
                                       
                                    
                                          ii)
                                       
                                       
                                          η οδός αριθ. 9/E87 με βόρεια κατεύθυνση μέχρι τη διασταύρωση με τη δευτερεύουσα οδό προς Izvor,
                                       
                                    
                                          iii)
                                       
                                       
                                          η οδός προς Izvor, Zidarovo, Gabar μέχρι του σημείου όπου η τοπική οδός τέμνει τα διοικητικά όρια του δήμου Sredets στη θέση με συντεταγμένες 42°18′19,82″N/27°17′12,11″Ε·
                                       
                                    
                        
                              β)
                           
                           
                              στο δήμο Sredets (περιφέρεια Burgas):
                              
                                          i)
                                       
                                       
                                          η τοπική οδός από τις προαναφερθείσες συντεταγμένες προς το Drachevo, το χωριό του Drachevo και κατόπιν παραπέρα στην οδό που οδηγεί από τα βόρεια του Drachevo στη συμβολή της εθνικής οδού αριθ. 79 με την εθνική οδό αριθ. 53 στα ανατολικά του χωριού Sredets,
                                       
                                    
                                          ii)
                                       
                                       
                                          τα νότια όρια του Sredets,
                                       
                                    
                                          iii)
                                       
                                       
                                          η τοπική οδός από το Sredets που ακολουθεί δυτική κατεύθυνση προς το χωριό Belila και οδηγεί στη γέφυρα της εν λόγω οδού υπεράνω του ποταμού Sredetska δυτικά του χωριού Prohod, και συμπεριλαμβανομένου του χωριού Prohod,
                                       
                                    
                                          iv)
                                       
                                       
                                          ο ποταμός Sredetska από τη διασταύρωσή του με την τοπική οδό που οδηγεί από το Prohod στο Bistrets μέχρι το σημείο όπου ο εν λόγω κλάδος του ποταμού ο οποίος οδηγεί στο χωριό Oman (δήμος Bolyarovo) τέμνει τα όρια με τον δήμο Bolyarovo στη θέση με συντεταγμένες 42°16′57,78″N/26°57′33,54″Ε·
                                       
                                    
                        
                              γ)
                           
                           
                              τον δήμο Bolyarovo (περιφέρεια Yambol):
                              
                                          i)
                                       
                                       
                                          τον ποταμό Sredetska από το σημείο όπου ο κλάδος του ποταμού που οδηγεί στο χωριό Oman τέμνει τα όρια με το δήμο Bolyarovo στη θέση με συντεταγμένες t 42°16′57,78″N/26°57′33,54″E παραπέρα στο Oman,
                                       
                                    
                                          ii)
                                       
                                       
                                          η οδός από Oman προς Dennitsa και παραπέρα προς τη διασταύρωση με την οδό από Kamenets προς Stefan Karadzhovo,
                                       
                                    
                                          iii)
                                       
                                       
                                          η οδός από Stefan Karadzhovo προς Dabovo, στη συνέχεια προς Popovo και μέχρι το σημείο η οδός τέμνει τα όρια με τον δήμο του Elhovo στη θέση με συντεταγμένες 42°10′48″N/26°41′45″Ε·
                                       
                                    
                        
                              δ)
                           
                           
                              στον δήμο Elhovo (περιφέρεια Yambol):
                              
                                          i)
                                       
                                       
                                          η οδός προς Dobrich από το σημείο περιγράφεται στο σημείο γ)iii) προς τη διασταύρωση με την οδό αριθ. 79 νότια του Dobrich,
                                       
                                    
                                          ii)
                                       
                                       
                                          η οδός αριθ. 79 από Dobrich προς τη διασταύρωση με την οδό αριθ. 7 αν ανατολικά του Elhovo.
                                       
                                    
                        
            
                  2.
               
               
                  Δυτικά όρια:
                  
                              α)
                           
                           
                              στον δήμο του Elhovo (περιφέρεια Yambol):
                              
                                          i)
                                       
                                       
                                          η οδός αριθ. 7 από Elhovo προς τη διασταύρωση με την οδό αριθ. 76 βορειοανατολικά του χωριού Knyazhevo,
                                       
                                    
                                          ii)
                                       
                                       
                                          η δευτερεύουσα οδός που διασταυρώνεται με την οδό αριθ 76 στα βόρεια του χωριού Knyazhevo, η οποία οδηγεί στο Srem·
                                       
                                    
                        
                              β)
                           
                           
                              στον δήμο Topolovgrad (περιφέρεια Haskovo):
                              
                                          i)
                                       
                                       
                                          η οδός από Knyazhevo προς Srem, Ustem και στη συνέχεια προς Planinovo,
                                       
                                    
                                          ii)
                                       
                                       
                                          η οδός από Planinovo μέχρι τη διασταύρωση στη θέση με συντεταγμένες 41°57′12″N/26°21′56″E κοντά στα όρια με το δήμο Svilengrad·
                                       
                                    
                        
                              γ)
                           
                           
                              στο δήμο Svilengrad (περιφέρεια Haskovo):
                              
                                          i)
                                       
                                       
                                          η οδός που έρχεται από τη διασταύρωση που περιγράφεται στο σημείο β)ii), η οποία οδηγεί νότια προς Dervishka Mogila, Levka και μέχρι τη διασταύρωση με την οδό αριθ. 55 που οδηγεί στο Svilengrad,
                                       
                                    
                                          ii)
                                       
                                       
                                          η οδός αριθ. 55 από τη διασταύρωση περιγράφεται στο σημείο i) προς τη διασταύρωση με την οδό αριθ. 8 βορείως του Svilengrad,
                                       
                                    
                                          iii)
                                       
                                       
                                          η οδός αριθ. 8 από τα νοτιοανατολικά του Svilengrad, που ακολουθεί παράλληλα την οδό αριθ. E 80, προς Kapitan Andreevo στη μεθόριο με την Τουρκία.
                                       
                                    
                        
            
                  3.
               
               
                  Νότιο όριο:
                  Τα εθνικά σύνορα (χερσαία και ποτάμια) μεταξύ Βουλγαρίας και Τουρκίας από το Kapitan Andreevo στα δυτικά προς το Rezovo στα ανατολικά.
               
            
                  4.
               
               
                  Ανατολικά όρια:
                  Η ακτή της Μαύρης Θάλασσας μεταξύ Rezovo και Kiten.